1.pielikums

Atklātā konkursa “Ventspils priekšostas krasta nostiprinājuma atjaunošana” nolikumam,

iepirkuma identifikācijas Nr. VBOP 2021/54 KF

**Tehniskā specifikācija**

1. Pasūtītājs – Ventspils brīvostas pārvalde.
2. Objekta nosaukums – Ventspils priekšostas krasta nostiprinājuma atjaunošana.
3. Darbu sastāvs un apjoms.
	1. Būvdarbi jāveic saskaņā ar būvprojektu “Ventspils priekšostas krasta nostiprinājuma atjaunošana” (Būvatļauja Nr.BIS-BV-4.2-2019-475) – būvprojekta autors SIA “Inženieru birojs "Kurbada tilti””. Būvatļaujā noteiktie projektēšanas nosacījumi izpildīti 2021.gada 18.maijā.
	2. Pirms darbu uzsākšanas būvobjektam pieguļošajā teritorijā (būvēm un ēkām, to pamatiem, žogiem, iebrauktuvēm, blakus esošo ceļu apmalēm un citiem raksturīgiem mezgliem, kas būvdarbu laikā varētu tikt bojāti) jāveic fotofiksācija un jāiesniedz tā Pasūtītājam atmiņas kartē vai jāiesūta elektroniski.
	3. Izpildītājam vismaz 10 (desmit) kalendāro dienu laikā pēc būvdarbu līguma noslēgšanas jāveic sekojošais (izdevumi šo pasākumu realizēšanai jāparedz Koptāmes izdevumu pozīcijā – Virsizdevumi \_\_%):
		1. Jāiesniedz saskaņots darbu veikšanas projekts (t.sk. satiksmes organizācijas plāns), ietverot tajā drošības pasākumus gājējiem. Darbu veikšanas projekts jāsaskaņo ar Ventspils brīvostas pārvaldi, AS “Ventbunkers”, SIA “Ventspils nafta” termināls”, AS “Baltic Coal termināl”, p/i “Komunālā pārvalde” un citām valsts un pašvaldības iestādēm, ja tas skar to infrastruktūru apkalpošanu.
		2. Pie objekta jāuzstāda pagaidu informatīvais stends (būvtāfele), izmērā 2500x2500mm, kas pēc objekta pabeigšanas jānomaina ar patstāvīgo informatīvo plāksni, izmērā 210mm x 297 mm (plāksne jāizvieto uz stenda “stabiņa” – caurules diametrs 50mm, augstums no zemes  1000mm, iebetonēta 500mm dziļumā), būvtāfeli nogādājot uz Pasūtītāja norādīto noliktavu Ventspils pilsētas robežās, Ventspils, par nodošanu sastādot pieņemšanas-nodošanas aktu. Informācija uz būvtāfeles un patstāvīgās informatīvās plāksnes tiek izvietota saskaņā ar Eiropas Savienības fondu 2014.-2020.gada plānošanas perioda publicitātes vadlīnijām Eiropas Savienības fondu saņēmējiem (<https://www.esfondi.lv/upload/00-vadlinijas/vadlinijas_2016/es_fondu_publicitates_vadlinijas_30122016.pdf>) un tiek saskaņota ar Pasūtītāju.
		3. Jāiesniedz rakstiski priekšlikumi, attiecībā uz vietām un ierobežotām teritorijām, ko paredzēts izmantot dažādo materiālu un aprīkojumu uzglabāšanai.
	4. Izpildītājam 10 (desmit) kalendāro dienu laikā no būvdarbu līguma noslēgšanas brīža jāiesniedz sekojoši dokumenti:
		1. Būvdarbu veicēja apakšuzņēmēju līguma kopija.
		2. Rīkojums atbilstoši visām būvprojekta daļām, par būvdarbu vadītāja/-u nozīmēšanu.
		3. Rīkojums par darba aizsardzības koordinatora nozīmēšanu.
		4. Darba aizsardzības koordinatora apliecības (vai cita dokumenta) kopija.
		5. Būvdarbu veicēja/būvētāja civiltiesiskās atbildības obligātās apdrošināšanas polises kopija un maksājuma uzdevums.
		6. Būvspeciālistu (būvdarbu vadītāju) profesionālās civiltiesiskās atbildības obligātās apdrošināšanas polišu kopijas un maksājuma uzdevumi.
	5. Būvniecības izmaksās jāiekļauj visas izmaksas, kas saistītas ar būvdarbu izpildi (t.sk. būvlaukuma iekārtošana, elektroenerģijas izmaksas, apsardzes, satiksmes organizācijas, informatīvie stendi (būvtāfeles), izpilddokumentācijas izmaksas, palīgdarbu u.c. izmaksas).
4. Citi nosacījumi.
	1. Darbu izpilde jāveic tā, lai netiktu traucēta ostas termināļu darbība, kuģu apstrāde un piekļuve piestātnēm.
	2. Būvprojektā dotās atsauces uz konkrētiem būvmateriālu ražotājiem ir dotas, lai definētu tehnisko prasību minimāli nepieciešamo līmeni. Izpildītājs var piedāvāt citu ražotāju ekvivalentus būvmateriālus un izstrādājumus.
	3. Aizvietot materiālus, izstrādājumus un iekārtas ar ekvivalentiem Izpildītājs drīkst tikai ar Pasūtītāja rakstveida piekrišanu.
	4. Būvdarbu izpildītāja būvdarbu tehnoloģijai jānodrošina iespēju Pasūtītājam kontrolēt darbu gaitu.
	5. Pirms nozīmīgo un konstrukciju materiālu iebūves, tie ir jāsaskaņo ar Pasūtītāja pilnvaroto pārstāvi – būvuzraugu un autoruzraugu sastādot materiāla saskaņošanas aktu. Saskaņojums materiālam neatbrīvo būvdarbu izpildītāju no atbildības, ja pārbaudes procesā tiek konstatēta neatbilstība.
	6. Izpildītāja pienākums ir patstāvīgi veikt materiālu pārbaudes, pieaicinot būvuzraugu, un iesniegt Pasūtītājam nestspējas pārbaudes testēšanas pārskatus, kā arī sekot līdzi iebūvējamo materiālu un veikto darbu kvalitātei.
	7. Materiālu pārbaudes jāveic no būvdarbu izpildītāja neatkarīgā laboratorijā.
	8. Sagatavojot un aizpildot segto darbu un nozīmīgo konstrukciju aktus, aktos jāuzrāda veikto darbu daudzumi.
	9. Pēc būves asu un vertikālā plāna nospraušanas būvdarbu izpildītājam ir jāsagatavo nospraušanas akts, ko paraksta būvuzraugs un autoruzraugs. Tikai pēc akta parakstīšanas var uzsākt darba procesu. Ja darbi tiek veikti bez attiecīgā akta parakstīšanas, tad iespējamo pārbūvi (neatbilstību gadījumā) sedz būvdarbu izpildītājs bez papildus kopējā būvdarbu termiņa pagarinājuma.
	10. Būvdarbu izpildītājam ik mēnesi, pirms izpildes formu sagatavošanas un iesniegšanas Pasūtītājam, jāveic izpildīto darbu uzmērīšana, kas ir pamats izpildes formu sagatavošanai un apmaksas veikšanai, jo apmaksa tiks veikta tikai pēc faktiskiem uzmērījumiem.
	11. Visas atļaujas un caurlaides (izņemot atzīmes veikšanu būvatļaujā par būvdarbu uzsākšanas nosacījumu izpildi un atļauju/orderi par tiesībām veikt darbus pilsētas teritorijā) kārto būvdarbu izpildītājs.
	12. Izpildītājam jānodrošina darba aizsardzība objektā atbilstoši Ministru kabineta 2003.gada 25.februāra noteikumiem Nr.92 “Darba aizsardzības prasības, veicot būvdarbus”.
	13. Jāierīko gājējiem laipas, darba zona jānorobežo ar aizsargbarjerām, un jāievēro Ministru Kabineta 2001.gada 2.oktobra noteikumi Nr.421 “Noteikumi par darba vietu aprīkošanu uz ceļiem”.
	14. Būvdarbu izpildītājam būvobjektā darbi jāveic atbilstoši saskaņotajam darbu izpildes kalendāram laika grafikam.
	15. Darbi būvobjektā organizējami tādā apmērā un veidā, lai nerastos nepamatoti pārtraukumi darba procesā.
	16. Būvdarbu izpildītāja dokumentāli pamatots būvdarbu termiņš un termiņa pagarinājums tiek samazināts par tik dienām, cik būvobjektā notikuši nepamatoti darba pārtraukumi. Izpildītāja pienākums ir rakstiski pamatot katru dīkstāves dienu bez atgādinājuma. Ja tas netiek veikts, tad Pasūtītājs bez brīdinājuma atskaita soda naudu no izpildīto darbu summas un samazina būvdarbu termiņu par nepamatoto darba pārtraukuma periodu.
	17. Par nepamatotu darba pārtraukumu tiek uzskatīta katra diena, ko būvdarbu izpildītājs nevar pierādīt kā darba dīkstāvi. Par darba dīkstāvi tiks uzskatīti tie gadījumi, kad no būvdarbu izpildītāja neatkarīgu iemeslu dēļ, būvobjektā darbi tiek pārtraukti.
	18. Darba pārtraukuma faktu konstatē Pasūtītāja būvuzraugs, kas to fiksē darba žurnālā un vēstules formā nosūta pretenziju.
	19. Ja būvdarbu procesā tiek pārrauts kāds elektrotīklu kabelis, tad tas jāatjauno 4 (četru) stundu laikā no konstatēšanas brīža. Ja kabelis netiek atjaunots četru stundu laikā, tad Pasūtītājs no darba izpildes formas ietur soda naudu 300 EUR (trīs simti euro) stundā līdz kabeļa atjaunošanas brīdim.
	20. Aizliegts smilts vai grunts masu ar transporta riteņiem iznest uz blakus piegulošām teritorijām un ielām. Būvdarbu izpildītājam jāveic pastāvīga ielu tīrīšana. Ja Pasūtītājs konstatē smilšu, grunts, būvgružu u.c. sanesumus uz blakus pieguļošām teritorijām un ielām, tad Pasūtītājs organizē smilts, grunts savākšanu un ietur no būvdarbu izpildītāja līguma summas smilts savākšanai iztērēto summu divkāršā apjomā.
	21. Demontētie materiāli (izrokamā grunts, demontētie betona un dzelzsbetona elementi, metāla un koka konstrukcijas un elementus) kas demontēts būvobjektā, ir nogādājams uz atbērtni. Par atgūstamo materiālu Pasūtītājs veic samaksu par demontēto darba apjomu, kas dokumentāli apstiprināts no apsaimniekotāja puses.
	22. Pirms būvobjekta pieņemšanas ekspluatācijā būvdarbu izpildītājs iesniedz Pasūtītājam visas būvobjekta izpildshēmas elektroniski DWG formātā uz datu nesēja.
	23. Iepirkuma dokumentos, kur ir atsauce uz konkrētiem standartiem, būvdarbu izpildītājs var piemērot ekvivalentus standartus. Ekvivalentu standartu iepirkuma līguma izpildes laikā izmantošana ir pieļaujama tikai gadījumos, ja būvdarbu izpildītājam, no tā neatkarīgu iemeslu dēļ (materiāli nav pieejami tirgū, iekārtu ražotājs beidz pastāvēt, u.tml.), nav iespējams izmantot tā piedāvājumā norādītos materiālus un iekārtas. Būvdarbu līguma izpildes laikā atkāpes no konkrēto standartu izmantošanas ir iespējamas tikai pēc saskaņošanas ar būvprojekta autoru.